Cesarhanmun/geonobi-data huggingface dataset:
地名: 泰安 (忠清道, 郡)
年: 1461.0

○以曺孝門爲禮曹參判, 金淳同知中樞院事, 李皎然、李孝長、黃石生中樞院副使, 鄭軾司憲府大司憲, 咸禹治中樞院副使全羅道觀察使, 李孝誠中樞院副使慶尙右道處置使, 宋處寬行僉知中樞院事, 李施愛僉知中樞院事, 盧叔仝行僉知中樞院事慶尙道觀察使, 康孝文
              咸吉道觀察使, 李允孫
              平安道觀察使, 金繼孫
              平安道都節制使, 文汝良行司憲執義, 李永垠司憲掌令, 李尹仁守司憲掌令, 李克均、李永敷守司憲持平。 初行僉知中樞院事黃致身以咸吉道居婢容老所生納官, 換占忠淸道
              泰安郡居公賤奴乙忠, 受都官立案後, 欲幷役乙忠弟乙生, 立案內本書容老所生, 而於容老下改書及字, 又於乙忠下加書乙生之名, 旣役所換奴, 又歲收納官奴婢身貢, 其爲姦譎甚矣。 及乙忠弟吉生狀告事覺, 致身先到都官, 詐稱失其立案, 請改受之, 都官移送刑曹, 轉送司憲府。 憲府欲覈實移文咸吉道, 問奴婢仰役處, 回報曰, "仰役於本主致身家", 姦計畢露。 司憲府將請致身罪, 致身知之, 先詐飾上言。 上信之, 及掌令具達忠啓請, 上以 "司憲府不辨事情", 命皆左遷。

○壬寅/掌令李永垠啓: "黃致身冒受所換奴婢之罪已白, 而猶不承服, 都官有請受四口之狀而曰, ‘非吾狀也。’ 義州牧使張孟昌曾爲泰安守, 以官奴乙忠換給, 謄寫都官文契, 而亦書 ‘奴婢竝四口’, 致身乃曰, ‘此則乙忠背我, 與奸吏作此僞券, 非孟昌謄寫之文也。’ 臣等以爲文契謄寫, 古無其法, 孟昌謄寫, 則必有可疑而難信也。 時致身爲本道節制使, 逼孟昌謄寫其文, 以爲後日之證, 請召孟昌問之, 若未可上來, 則遣分臺推問。" 上曰: "知之。"
地名: 泰安 (忠清道, 郡)
年: 1464.0

○以韓明澮爲上黨府院君兼判兵曹事, 具致寬左議政, 黃守身右議政。 將遣守身賀登極, 故有是拜。 守身風姿魁偉, 豁達無滯, 時以吏能稱, 然物論不能無議。 其兄致身少廉介, 一日到守身第飮酒, 攘其左右所有以歸。 守身戲指其兄曰, ‘吾兄眞林廉矣。’ 後致身又至, 守身童孫出門迎謂曰, ‘林、廉入。’ 聞者笑之。 時, 致身有泰安屯田及兩界換奴之訟, 守身有牙山屯田之訟, 同時俱發, 好事者復爲之說曰, "林、廉眞姻婭, 致、守眞伯仲。"
地名: 泰安 (忠清道, 郡)
年: 1467.0

○癸未/傳于內需司, 賜月山君
              婷、者乙山君
              
                【今上諱】
              各奴婢七十口, 泰安郡主奴婢六十九口。
地名: 泰安 (忠清道, 郡)
年: 1472.0

○禮曹據忠淸道觀察使金永濡啓本啓: "洪州人前藝文館檢閱卜承貞, 自少有節行, 常以悅親爲務, 不違其志。 及登第筮仕, 辭歸侍養, 父責令仕宦, 遲留不忍去, 登途未嘗不流涕。 及父母歿, 哀毁逾禮, 凡喪葬悉遵《家禮》。 韓山郡人將仕郞朴地, 自少孝心純至, 不求名利, 常在親側, 甘旨之奉不絶。 母得疾, 祈禱不愈, 嘗糞味甛, 心極憂懼, 每夜拜星, 求代母病得愈。 及父母歿, 葬于家側, 至今十餘年, 朝昏必拜, 朔望必祭, 出入必告, 哀慕之心, 一如初喪。 泰安郡人學生金得中, 自弱齡, 孝養兩親, 凡親所欲爲、欲食者, 莫不如意。 父歿, 日夜泣血, 負土成墳, 啜粥面黑, 哀毁逾禮, 幾至滅性。 養母三十年, 未嘗少懈, 及母病, 焚香告天, 請以身代, 母病便愈。 後母死, 哀慼一如父喪。 又學生曺崇禮, 幼有志操, 事父母以孝, 晨昏不廢定省, 及父母歿, 廬于墓側, 哀毁逾禮, 一邑稱之。 淸州人從仕郞慶延, 稟性正直, 色養二親, 必具甘旨。 稍有疾病, 憂愁鬱悒, 親自湯藥, 暫不離側。 其父嘗遘疾不愈, 正月大雨, 川水漲溢, 父欲嘗鮮膾, 延卽往川邊, 解衣入水, 身自張網, 波流悍急, 延移網緩流, 終日徹夜待之, 有大魚數尾罹網, 持以獻之。 父喜曰: ‘吾不進食, 唯欲嘗魚, 今而得食, 甚適於口, 吾疾似差。’ 已而病果愈, 人莫不驚嘆。 後父歿, 延三日水漿不入口, 喪制一遵《家禮》, 不食鹽醬, 哀毁骨立, 廬墓三年, 未嘗至其家。 立家廟, 朔望必祭, 出入必告, 事之如生, 遇新物必薦, 不薦則不食。 事母益勤, 奉養必有酒、肉, 夜則母寢乃退。 年踰四十, 不事進取, 人或勸之仕, 曰: ‘窮達有命, 何以求爲?’ 父嘗與奴婢二口, 及父歿, 延分與弟、妹, 聞有諂神禮佛者, 必斥之, 鄕里化之。 沔川郡船軍朴文女芷芝, 早喪母, 長於姑家, 年十七, 同郡人安止義娶爲妾, 止義得癩疾, 數年兩目盲, 髮毛脫, 皮膚如剝, 支體血流, 有惡臭, 人不能近, 芷芝事之不憚。 止義眼有翳膜, 以舌舐之, 凡十九年未嘗少懈。 及止義歿, 殯于家園, 朝夕親奠, 哀悼三年。 喪畢, 邑人有欲娶之者, 姑亦欲奪其志, 芷芝曰: ‘姑若强我, 我必投水而死。’ 姑竦然而止。 守信十四年, 哀慕成疾而死。 臣等參詳《大典》奬勸條: ‘孝友、節義特異者, 賞 職、或賞物; 尤異者, 旌門、復戶。’ 今請卜承貞、朴地、金得中、曺崇禮、慶延, 令吏、兵曹, 隨才擢用; 安止義妾芷芝, 旌表門閭。" 從之。
地名: 泰安 (忠清道, 郡)
年: 1490.0

○御經筵。 講訖, 侍讀官趙之瑞啓曰: "臣所摘泰安郡守宋傑, 不法有九條。 繩索等物, 計戶分定, 一一徵納, 此雖皆有用處, 不可斂及編氓也。 多般物件, 稱貢物未收, 或一二斗。 或三四斗, 巧作名色以斂, 至如生麻, 亦頭會以斂, 臣召宋傑, 問用麻處, 答云: ‘將以結網也。’ 郡有魚鹽之利, 使一吏持魚鹽求麻, 亦可以足用。 荒蟹, 海濱賤物, 雖使衙仕吏卒取之, 可以多得, 今乃用闔郡之民, 什伍爲統, 定數以斂, 或倉庫直宿, 或衙仕, 多般號令, 少有稽緩, 以爲闕到, 鋤、鎌、斧、斤之屬, 悉皆收奪, 無絲毫假貸。 郡有鐵場, 冶鍊有課, 豈無羡餘? 雖不橫取於民, 用鐵有裕。 或稱豹皮價, 或稱馬價, 以至無名科斂, 皆以綿布, 刻期以收, 小不準數, 釜鼎耒耜之屬, 悉皆收取, 貧殘之民, 何由火食而業農? 緜布分套等物, 於兵馬節度使處, 違法送進, 且救荒歲課鹽, 倍數而斂, 私自用之, 無所忌憚, 其橫斂掊克, 如此其甚。 而又不致意於聽訟, 自前年夏至冬, 凡田宅奴婢, 相訟受議, 送付本郡者, 無慮三十餘事, 只決一事而已。 村野之民, 抱冤求伸, 而吏之懶慢如此, 冤抑何時已耶? 且戊申、己酉兩年, 莞草一百三十餘斗, 皆於民間斂之。 請幷推鞫。 臣又見私倉三面, 樓庫高峙, 財廩充溢, 非暴斂漁取於民, 何以至此。" 上曰: "朝廷雖加撫恤, 而實惠不能及民者, 此等守令, 爲之侵漁也。 已令行臺推鞫, 終當自服矣。" 掌令洪泂啓曰: "宋傑掊克害民, 請罷其職。" 上曰: "待推覈定罪後, 罷職未晩。" 獻納李湜啓曰: "都中崇尙淫祀, 巫覡盛行, 請申明禁令。" 上曰: "禁止之令, 著在《大典》, 官吏不能擧行爾。" 洪泂啓曰: "本府擿發淫祀者, 悉皆罪之, 巫女處都中者, 悉出城外, 非不禁也。" 李湜又啓曰: "臣見昔時, 關防固密, 譏察詳明, 故京外盜賊, 不能相通, 今者關防疎虞, 無文引者, 恣意往來, 此不可不慮。" 上曰: "令該司, 依舊檢察可也。"
地名: 泰安 (忠清道, 郡)
年: 1548.0

○尹仁鏡卒。 上聞訃傷悼, 素膳三日。 仁鏡嘗自泰安郡守, 遭喪徒步, 扶櫬歸葬所, 執喪亦不苟, 愛恤宗族, 人稱孝友。 丁酉年金安老伏罪後, 己卯善類如金安國輩還朝, 而猶命勿敍顯職。 仁鏡時爲銓判, 汲汲陞敍曰: "此人輩, 豈可終棄乎?" 由是得譽望, 馴至入相。 中廟末年, 黃憲與李芑、尹元衡, 交相締結, 時論將出憲爲平安監司 時, 憲已經銓判矣。 一日憲往見仁鏡曰: "憲有何罪, 而必欲出憲爲監司耶?" 仁鏡折之曰: "廷議皆咎公欲除公外職, 公不可不去。 否則事不止此。" 憲跼蹜而退, 時人快之。 及乙巳之難, 怵於禍福, 與群兇同事, 戕害士林, 不遺餘力, 其羅織構陷者, 殆與李芑無異。 入侍經筵, 則每曰: "李芑之意如此。" 至於收議, 則輒問: "李芑云何?" 一從其指意, 不敢少異, 有若奴隷然。 人皆唾罵之。
地名: 泰安 (忠清道, 郡)
年: 1556.0

○諫院啓曰: "本院只主諫諍之職, 不掌聽理之事, 故本無訴牒, 而近來民之抱冤者, 或訴于本院, 本院採其民情而啓之, 已有成例矣。 今者洪州居各司奴婢介山等, 訴于本院曰: ‘本道兵使, 以營奴婢不足, 啓請充給, 而該曹以洪州各司奴婢四十口, 充營奴婢, 而以本道各官奴婢, 補各司奴婢之數。 民等非居營底者也, 或居四十里之外, 勒令移居, 與作罪者無異。 近於兵營之官, 如泰安、唐津、禮山、靑陽、保寧, 皆有數外奴婢, 而必以民等, 各司奴婢定給, 極爲冤悶’ 云。 營屬奴婢, 其役最重, 驅迫他官之人, 役于甚苦之地, 無顧籍之勢, 則必至於逃散。 是無益於營奴婢, 而又失各司奴婢也。 如本處奴婢, 嫁娶公賤所生, 則與元屬奴婢無異, 而雖無此等奴婢, 亦必有便宜之策。 請令該司, 十分商確施行。" 答曰: "如啓。"
地名: 泰安 (忠清道, 郡)
年: 1566.0

○壬申/憲府啓曰: "臣等見慶尙道
              奉化正兵禹成賢、安東正兵李悅等三十四人連名之狀, 則江原道
              三陟府居內需司奴末叱山等, 結黨成弊, 與前日淸洪道
              泰安郡叛奴無異, 故移文于慶尙、江原兩道監司推閱, 則兩道推案, 初到本府, 而今見江原監司移文, 則內需司因新本宮奴命石之告, 上達天聽, 囚禁奴末叱山等, 急速放送事, 判下報刑曹, 行移本道云。 臣等伏見命石狀辭, 皆爲誣飾欺罔, 雜以他事, 隱然呈訴, 極爲痛憤。 況末叱山等, 身犯重罪, 所當刑訊得情, 明示邦憲, 而因內需司取旨, 遽命放送。 是有罪之人, 有司執之, 而近習放之, 將何以示法於民哉? 南(牙)
                〔寺〕
              北寺之分, 已成於今日, 豈不寒心? 請末叱山等勿放畢推, 以定其罪。 命石瞞告之罪, 令攸司推考重治。" 答曰: "末叱山等元情, 更推啓聞事, 監司處下書可也。 不可遽卽刑推也。 命石則以迷劣人, 悶貧寒之奴, 被囚呈訴矣。 不必推治也。 不允。"
地名: 泰安 (忠清道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 泰安 (忠清道, 郡)
年: 1603.0

○輪對。 同副承旨宋應洵、記事官權昕ㆍ丁好寬ㆍ裵龍吉、軍器副正李止孝、奉常僉正趙應文、都摠經歷申晟、戶曹正郞柳時會、尙衣主簿鄭德章入侍。 止孝進曰: "臣本庸劣一武夫, 忝居本寺, 爲日久矣。 辦出火藥極難, 而頒送各道之數, 亦不少, 勢難應副。 竊聞中朝之法, 許令處處煮出, 故人人皆知煮法, 是以, 長於用銃。 乞依中朝例, 使各道各邑, 自煮用之。 臣久戍北道, 知土兵窮殘之狀。 落幅紙, 依平時輸送北道, 頒給禦寒。" 應文曰: "本寺栗島菜田, 乃前朝宰相趙胖之物, 太宗朝, 特賜本寺。 司圃署以文昭、延恩祭享事, 請分其田矣。 顧以本寺, 亦專管祭享之地, 菜田, 非分與他人之物。 都提調移文請還, 而司圃署不許。乞命還給。 且近日天災時變, 層見疊出, 前史所罕, 而閭巷衣服宴飮, 侈於平時, 其災不減。 伏願罪己求言, 以答天譴, 特命法司, 嚴加禁勑。" 晟曰: "欲用武士, 當先鍊習。 今也, 近自京師, 遠至各道, 武士急於農務, 不知弓矢所在。 乞申飭內外鍊習。" 時會曰: "今年天使必至, 而辦銀極難, 采銀、貿銀, 不可不急急。 頃見敬差官狀啓, 則銀脈亦絶云。 辦銀之事, 似不專恃端川。 更令大臣議得, 別樣措辦。 亂後各司蕩盡, 市民之物, 不給價直, 公然取用, 民甚怨之。 公家貿易, 一依民間之例, 則市民何怨之有? 今年稅入極少, 在倉者, 僅萬五千餘石。 何以支祿俸之用? 若加之以軍興, 尤無以爲計。 竊聞忠淸道有鹽井。 使泰安等郡入番之軍, 除戍煮鹽, 輸換米布, 庶有小補。 諸各司下人, 死亡之餘, 年少者, 盡入砲、殺手, 及斜付本曹, 重記、文簿等事, 無人掌管。 自今殘敗之寺, 不許典僕斜付。 外方之民, 纔免天兵支待之苦, 而守令因循, 天兵撤還, 尙守弊規, 盡斂科外之稅, 民不聊生。 乞命盡革。" 德章曰: "本院, 只管御供之物。 各道奴婢身貢, 專不輸送, 庫儲蕩盡, 凡所支辦之物, 借用於他寺及市民。 自今本院奴婢身貢不納者, 依內需例, 不許守令解由。"

○丁未/憲府啓曰: "山陰縣監金應成, 前爲玄風縣監時, 本縣雖有祖上墳墓, 乃族屬所居之地, 非奴婢田畓, 有法當避之例, 而敢以己私, 冒法呈狀, 已爲不可。 何可任其所願, 而授他邑乎? 請金應成, 仍前授發送, 相換公事, 勿爲擧行, 以杜後日冒法循情之弊。 泰安郡守朴忠後, 以亂後出身, 武才生疎, 且不解文字, 其於禦敵治民, 固難堪任。 請 命遞差。
                【忠後, 乃文廟朝忠臣朴彭年之後也。 世祖盡誅六臣之後, 而彭年之孫斐, 以遺腹得免。 及生, 賴其時哲, 詭稱生女, 名之以斐。 及點罪人, 輒以女奴代之, 以是獨脫, 得不絶祀。 忠後, 乃其曾孫也。 六臣中, 唯彭年有後云。】
              答曰: "依啓。 義城君推考。"
地名: 泰安 (忠清道, 郡)
年: 1621.0

○(王若曰: "聖人御極, 十行之溫詔初宣, 神化啓基, 九寓之歡聲允洽。 山河鼎定, 天地泰安。 緬惟寶曆之相承, 必有皇猷之誕告, 重華踐位, 頒瑞玉而立規, 大禹總師, 作會圖而揚烈。 況我熙朝之撫運, 實同隆古之應期? 受萬國之珍, 踰沙越漠, 接千齡之統, 秉錄握符, 堯言遐布於綿區, 文命荐加於箕壤。 擎黃麻而展讀, 字濕荒泥, 捧彩篚而披看, 香濃繡蕚。 飽德沐仁, 但效三呼而三祝, 被榮襲寵, 祗知再造以再生。 感先后之恩, 彌增銘鏤, 戴吾君之子, 益切謳歌。 鉅休咸仰於垂衣, 厚澤盍推於委轡? 自本月二十九日昧爽以前, 除謀叛、大逆謀叛、子孫謀殺敺罵祖父母･父母、妻妾謀殺夫、奴婢謀殺主、謀故殺人、蠱毒魘魅、關係國家綱常强･竊盜外, 雜犯死罪、徒流、付處、安置, 充軍已決正、未決正, 已至配所、未至配所, 咸宥除之。 在官者, 各加一資, 資窮者, 代加。 於戲! 雞竿蠅筆, 式恢滌蕩之章, 解雨巽風, 庶闡更新之治, 故玆敎示想宜, 知悉。")
地名: 泰安 (忠清道, 郡)
年: 1651.0

○正言閔鼎重引避曰: "臣伏見前掌令鄭麟卿緘辭, 不勝悚然驚愕之至。 蓋其舡商, 卽泰安居朴大忠也。 大忠曾負債於京人金墨善, 累年未償。 墨善謀奪大忠之舡, 遂以同利之說, 誘麟卿之兄翼卿, 仍囑其弟麟卿, 使其喝導, 藉其威力, 縛致大忠, 刑杖累日, 脅勒成文, 退其年月, 竟奪其舡。 今者麟卿緘辭所稱, 前洗馬申昇, 卽臣前妻父也。 有若以臣爲私聽妻父之言者然, 且以大忠誣稱臣妻家婢夫, 以爲構陷自辨之地, 臣竊歎其爲人之妄也。 毋論是非曲折, 旣送喝導, 又至打傷舡人, 則已極可駭。 此實麟卿被劾之本, 而今反歸咎於其兄翼卿者, 果何人哉? 臣年少志輕妄, 一論啓爲人所誣, 不可在職。 請遞臣職。" 大司諫蔡&#x2567F;後、司諫李應蓍, 亦以此引避, 答曰: "勿辭。" 鼎重等竝退待物論。 憲府啓曰: "閔鼎重等, 竝引嫌而退。 隨事論列, 不過相規之道, 自明說話, 亦非訾謗之意。 可否之際, 旣有發論之人, 循例隨參, 別無可避之嫌, 請正言閔鼎重、大司諫蔡&#x2567F;後、司諫李應蓍, 竝出仕。" 從之。
地名: 泰安 (忠清道, 郡)
年: 1669.0

○上御養心閤, 藥房都提調許積等, 率醫官入診。 仍受鍼, 以眼患也。 受鍼後, 引見兵曹判書洪重普、忠淸監司李䎘。 提調金佐明曰: "泰安設倉事, 臣只以所見陳達, 大臣亦以此建白。 而徐必遠疏斥之後, 大臣去朝, 臣豈自安? 且曾與水使申汝哲相議, 移入水軍於倉底, 今若旣設還停, 則失信於民大矣。" 上曰: "水軍、陸軍、寺奴婢竝百戶移入, 而三分定數, 水軍二十戶, 寺奴婢、陸軍各四十戶, 使之移入宜矣。 佐明又曰: "啓聖廟創建事, 旣已定奪, 成均館移牒本曹, 而廟內應入之人, 不知爲誰某。 其他節目, 有非倉卒可定者, 而卽今行幸當前, 待秋擧行何如?" 上允之, 其後未能擧行。 上謂善瀓曰: "諸駙馬第宅, 頃日玉堂請對時, 雖有陳達之言, 有不然者, 予之所執, 斷不可改。 先朝之意, 豈偶然哉? 予遵行美旨而已。 到今予何忍改諸? 若不開示此意, 亦甚不當。 諸駙馬牌招諭之。" 上諭忠淸監司李䎘曰: "予以疾連年行幸, 雖以省弊爲務, 而於予心安乎? 卿亦以十分省弊爲心。"
地名: 泰安 (忠清道, 郡)
年: 1670.0

○上御熙政堂, 引見大臣及備局諸宰。 上與諸臣相對悶旱。 上曰: "戶曹積儲幾空, 而賑政亦不得遍施, 尤可慮也。" 上又曰: "安民倉, 民甚苦之。 違令者, 皆令定配, 而猶不趁限發船, 蓋避安民, 如避死地。" 兵判金佐明曰: "泰安、瑞山等邑, 獄皆滿矣。" 按, 安民倉設於泰安浦之南北, 稅船之自南來者, 輸入於南倉, 自南倉馬載至北倉, 又載船至京。 蓋欲避泰安山觜入海之險也。 此議始於判中樞宋時烈建請設置, 其言曰: "寧失數萬斛之米, 不欲使一人渰死也。" 然風和時發船, 船路若謹避巖觜, 則公私船運之不敗善運者, 自古而然。 今乃慮萬一之臭載, 大費民力, 設倉陸運, 旣缷復載, 功費倍萬, 人皆知其難行, 以發於大臣, 故皆莫敢言。 唯監司閔維重, 終始言其不便, 亦不能卽罷。 經歷數歲, 勢窮弊極, 卒不可行, 然後罷之。 朝家之作事違衆, 强設利害, 必欲行其所不可行者, 深可惜也。 佐明曰: "慶尙道留軍布, 皆監司私藏, 朝家宜自取用。" 上曰: "不可一任監司私用。 自備局先知其數, 然後取用可也。" 知事柳赫然曰: "管餉諸屯田處投入之民, 已令編於軍伍, 而想多隱漏, 請更爲申飭。" 上許之。 右相洪重普曰: "西北內奴婢, 皆入山峽爲流民, 自稱閑良, 而其實公賤也。" 赫然曰: "又有冒稱各衙門軍官及保人者, 今方査出定役, 而軍官則雖有身役者, 亦可兼屬, 不可不指一定奪也。" 上曰: "冒稱保人及各衙門軍官, 皆一切定役可也。" 重普曰: "臣奉使北路時, 民人來訴者, 皆言常定法不便。" 蓋閔鼎重爲監司時, 量田之後, 設常定法。 其制略倣大同, 或有窒礙不便處, 驛卒、內奴婢等, 尤爲呼怨, 頗有渙散者。 其後監司, 以其啓聞之事, 故不得變通, 此乃大段弊端, 不可不改之也。" 上曰: "令本道監司商量變通, 條列啓聞。" 重普又陳定平甲士朴大有, 文川鄕吏全茂績斷指活其父母, 宜蒙褒奬, 上曰: "令該曹特行旌表。"
地名: 泰安 (忠清道, 郡)
年: 1798.0

○戊寅/正言尹涵啓曰: "康津縣
              梁道孫兄弟, 勒奪婢夫之正妻, 壓良爲賤。 仍又榜掠婢夫, 無所不至, 婢夫飮毒自斃。 而厚賂本倅之嬖妓, 由吏及面任、里正, 俾不得發狀。 又船漢金莒實, 與泰安
              金姓人, 同船出海, 推擠金姓人於海中, 仍爲致命。 而亦爲行賂於嬖妓, 由吏發告之里任, 反被誣告之罪。 請更令本道, 別定査官, 嚴加鉤覈。" 批曰: "康津兩囚事, 果如風傳, 前此勤飭之意, 果安在哉? 爲先依啓。"
地名: 泰安 (忠清道, 郡)
年: 1808.0

○禮曹, 因御史別單, 請泰安校奴金玉鉉、洪州下吏金宗甲妻林姓孝行、泰安民崔鳳瑞妻金姓烈行竝旌閭, 保寧民金夢說孝行給復, 從之。
地名: 韓山 (忠清道, 郡)
年: 1392.0

○孫興宗、黃居正、金輅等還朝。 慶尙道流人李種學、崔乙義, 全羅道流人禹洪壽、李崇仁、金震陽、禹洪命, 楊廣道流人李擴, 江原道流人禹洪得等八人死。 上聞之, 怒曰: "杖一百已下者皆死, 何故也?" 崇仁, 星州人, 字子安, 號陶隱, 星山君
              元具之子。 前朝至正庚子年十四, 中成均試, 壬寅, 中禮闈試丙科第二人, 拜藝文修撰, 累遷至典理佐郞。 洪武辛亥, 朝廷命遣貢士, 文忠公
              李仁復、文靖公
              李穡掌鄕試, 擢崇仁爲第一。 恭愍惜之不遣, 尋授成均直講、藝文應敎, 以至典理摠郞。 時金承得構朴尙衷等于池奫, 俱貶于外。 崇仁亦貶大丘縣, 戊午, 以成均司成召還。 辛酉, 喪母。 壬戌, 起復, 左右衛上護軍, 掌成均試。 以父在且踰期年不辭, 然人以此短之。 遷至典理判書, 陞密直提學。 丙寅, 以賀正使如京, 戊辰春, 被崔瑩門客鄭承可之讒, 貶通州。 夏, 瑩敗召還, 復知密直司事。 冬, 左侍中李穡朝京, 以崇仁爲副行。 己巳秋, 有人自日本來, 自稱永興君。 崇仁以姻親, 嘗識其爲人甚悉, 乃辨其僞, 見貶星州。 庚午夏, 以尹彛、李初之獄, 逮繫淸州, 以水災宥歸忠州。 壬申春, 復知密直, 夏, 貶順天。 至是, 居正至羅州, 杖其脊, 遂卒于南平, 年四十六。 子四人: 次點、次若、次騫、次參。 崇仁聰明絶人, 讀書輒成誦, 年未冠, 詩文已爲時輩所推。 博極群書, 尤精於性理之學, 自直講至判書, 皆兼製敎。 李穡病後, 事大文字, 全出其手。 高皇帝稱之曰: "表辭精切。" 李穡嘗曰: "吾東方文章, 前輩無如子安者。" 今我殿下命文忠公
              權近, 序其遺藁, 印行于世。 初與鄭道傳爲友, 從遊最久。 道傳後附趙浚, 知浚惡崇仁, 反陰毁之, 以致於死。 種學字仲文, 韓山伯
              穡之次子, 天性英豪。 恭愍甲寅年十四, 中成均試, 僞朝丙辰, 中同進士, 遂拜長興庫使, 積官至密直司知申事。 戊辰, 掌成均試, 陞僉書密直司事。 己巳, 同知貢擧。 時李穡當國, 種學連歲掌試, 人頗譏之。 恭讓君立, 李穡見劾, 種學亦貶。 庚午, 尹彛、李初之獄作, 父子俱在淸州逮中, 以水災, 俱得蒙宥。 壬申, 又貶咸昌。 至是, 興宗至雞林, 欲行脊杖, 門生金汝知方爲判官, 陰戒吏不得行法外刑, 因是僅活。 移置長沙縣, 興宗遣人, 追至茂村驛, 乘夜縊之, 年三十二。 子六人: 叔野、叔畦、叔當、叔畝、叔福、叔畤。 洪壽, 丹陽伯
              玄寶長子。 僞朝丁巳, 中同進士, 拜郞將兼成均博士, 累遷至知申事, 陞大司憲。 己巳, 拜僉書密直司事, 壬申夏, 貶順天, 亦因居正杖脊而死, 年三十九。 子四人: 成範、承範、興範、希範。 初玄寶族人金戩者嘗爲僧, 潛奸其奴樹伊之妻, 生一女。 戩之族人, 皆謂樹伊之女, 獨戩謂爲己女, 密加愛護。 戩後爲俗, 逐樹伊而奪之爲妻, 以其女嫁士人禹延, 盡給奴婢田宅。 延生一女, 適貢生鄭云敬。 云敬積官至刑部尙書, 生三子, 長卽道傳。 方其始仕, 玄寶子弟皆輕侮之, 每遷除臺省, 不署告身。 道傳意玄寶子弟使然, 嘗憤怨。 及恭讓君立, 以洪壽子成範爲駙馬。 道傳懼成範等, 乘勢發其原, 凡可以陷玄寶一門者, 靡不圖之。 及開國之際, 構殺成範, 遂構玄寶父子, 欲寘於死。 又緣趙浚與李穡、李崇仁有隙, 仍構穡及種學、崇仁等, 欲以爲援例。 及製卽位敎書, 條例便民事目, 繼論玄寶等十餘人罪, 寘諸極刑。 上使都承旨安景恭讀之, 驚駭曰: "旣云布寬大之恩, 何若是歟! 宜皆勿論。" 道傳等請減等決罪, 上曰: "禹玄寶、李穡、偰長壽雖減等, 亦不可。" 乃請其餘決杖有差, 上意決杖者不至於死, 勉從之。 道傳與南誾等陰謂居正等曰: "杖一百者, 不宜得生。" 居正等杖殺洪壽兄弟三人, 崇仁等五人皆及於死。 居正等還, 以因杖病死聞。 道傳欺罔上聰, 以報私憾, 上初不知, 及聞其死, 大加傷嘆。 我殿下辛卯之秋, 追理居正、興宗等罔上擅殺之罪, 以雪其冤。
地名: 韓山 (忠清道, 郡)
年: 1454.0

○議政府據禮曹呈啓: "黃海道
              鳳山郡
              金德連、忠淸道
              扶餘縣
              徐恭ㆍ禮山縣
              李開祐、慶尙道
              慶州
              許調元ㆍ彦陽縣
              朴孝元ㆍ金海府
              宋允和等, 其親得惡疾, 竝斷指和藥以進, 疾皆愈; 黃州
              金富英, 父母俱歿, 廬墓三年。 喪畢後, 每日晨昏, 上塚如生時, 定省不廢, 朝夕之奠, 節物必薦; 忠淸道
              扶餘縣
              趙汝鳩, 父死旣葬, 廬於塚側, 不食菜果, 旣終三年。 又留一年, 其母得疫疾甚劇, 進野人乾先嘗之, 及母死, 奴婢繼死者十餘人, 汝鳩獨不病; 田漢老, 年八歲, 嘗受業於師, 師與梨, 漢老不食, 師問其故, 對以母病, 歸獻其母然後受業。 至十四歲, 其父死, 哭泣不轍, 居于墳側, 母及親族哀其年少强止之, 不聽, 終三年。 又丁母憂, 亦如之; 韓山郡
              朴地, 爲親老不求仕, 盡心孝養。 其母病, 不脫衣, 嘗痢甛苦, 祈以身代, 母病遂愈。 父又得病, 欲嘗魚, 哀泣懇求, 忽驟雨, 得白魚以獻。 父又得病, 穀道不通, 口含油吹入大腸以療之; 全羅道
              昌平縣
              安正命, 父死, 啜粥飮水, 哀毁過制, 廬墓三年。 母得病, 嘗糞甛苦, 及死, 又廬墓三年; 龍安縣
              李桂攀, 年一歲, 母歿。 至八載, 始讀《孝經》, 呼母哀泣, 三年不食肉。 後, 父病, 嘗糞甛苦, 及其歿也, 親自負土營墳, 廬於其側, 以終三年; 慶尙道
              醴泉郡
              魯存禮, 父病, 嘗糞甛苦, 及歿, 親自負土營墳, 侍居三年。 又庶妹貧窶, 其所負債, 以己財償之, 又割土田與之; 軍威縣
              朴忠順, 少時母歿, 事父盡孝, 及死, 廬於墓側, 哀毁終制。 又痛不及喪母, 遷其母合葬, 負土成墳, 又終三年; 陜川郡
              韓仲老, 父死, 因母强禁不得廬墓。 後, 母死, 負土成墳, 親自炊爨, 以奉朝夕之奠, 旣終三年, 又守父側三年如初喪, 六年之間, 一不到家; 山陰縣
              崔渭, 事父母盡孝, 母欲食雉肉, 求之未獲, 家狗銜雉而來。 父死, 因母宿疾不得廬墓, 及母死, 哀毁守墳三年。 遷父合葬, 更留三年, 竝孝行卓異, 請隨才敍用。
地名: 韓山 (忠清道, 郡)
年: 1457.0

○傳旨刑曹曰: "賜臨瀛大君
              璆、永膺大君
              琰、延昌尉公主, 奴婢幷三十五口, 桂陽君
              璔、翼峴君
              璭、領中樞院事尹師路、右贊成申叔舟、吏曹判書權擥、兵曹判書洪達孫、都節制使楊汀、都承旨韓明澮、前僉知中樞院事尹士昐, 奴婢幷三十口, 讓寧大君
              禔、孝寧大君
              (補)
                  〔&#x25677;〕
                
              、義昌君
              玒、密城君
              琛、寧海君
              瑭、淸平尉公主、靑城尉翁主、永順君
              溥、坡平君
              尹巖、領議政鄭麟趾、卒左議政韓確、右議政鄭昌孫、左贊成姜孟卿、禮曹判書洪允成、同副承旨金礩、判內侍府事田畇, 奴婢幷二十口, 敬寧君
              
                
              、咸寧君
              裀、益寧君
              
                
              、卒判中樞院事金孝誠、卒韓山君
              李季疄、判中樞院事李季甸、前大司憲崔恒、都節制使柳洙、前藝文提學尹士昀、同知中樞院事奉石柱、上護軍趙得琳, 奴婢幷十五口, 雲城府院君
              朴從愚、判中樞院事李澄石、卒左參贊尹炯、右參贊朴仲孫、都觀察使權蹲、僉知中樞院事柳河ㆍ金處義、判繕工監事柳泗、宗簿少尹柳子煥、兼司僕尹郭連城、護軍崔潤ㆍ李蒙哥, 奴婢幷十口, 花川君
              權恭、左參贊黃守身、知中樞院事朴薑、吏曹參判朴元亨、兵曹參判具致寬、同知中樞院事康袞、卒西原君
              韓明溍、雞林君
              李興商、大司憲元孝然、左承旨曺錫文、右承旨尹子雲、左副承旨韓繼美、吏曹參議黃孝源、卒兵曹參議李禮長、觀察使曺孝門、禮曹參議李克培、兵曹參議韓終孫、僉知中樞院事權躽ㆍ崔濡、知兵曹事權愷、判軍器監事李克堪、判宗簿寺事權攀、成均司成鄭守忠、上護軍柳溆、大護軍林自蕃ㆍ安慶孫ㆍ洪純老、司僕少尹韓瑞龜、典農少尹宋益孫、內資少尹薛繼祖、副正權擎ㆍ洪順孫、司直林芸, 奴婢幷六口, 竝以亂臣外居奴婢充給。"

○刑曹啓: "近仗李乙忠、百姓文介叱知、船軍金貴生ㆍ李仁吉、私奴他乃等, 路遇田稅差使員韓山郡事柳克敬劫打, 至使帶鉤脫落衣紐絶斷。 乙忠等以賤人, 不畏邦憲, 歐辱守令, 雖經赦宥, 不可不懲。 請全家徙平安道
              博川以北。" 命全家屬江原道殘驛。
地名: 韓山 (忠清道, 郡)
年: 1470.0

○傳旨義禁府曰: "蓬原君
              鄭昌孫賜給亂臣李裕基妻雪非、女子加叱仇之、末非、莫今, 右參贊黃孝源賜給李裕基女子小斤召史, 善山付處李貞元, 瑞興安置高承益、承厚, 康津官奴定屬康孝文兄孝誠ㆍ弟孝舜, 孝文妻未同保授妾女子孝今, 左承旨尹繼謙賜給姜利敬妻末非及末非保授子今丁、女子謁今ㆍ世今, 愼氏保授姜利敬女子終今, 海南安置姜利讃、姜利溫, 金孝震保授姜命重, 靈巖安置姜利仁、姜利順, 順天安置姜利誠、泗川安置姜利興、姜利恭、姜利行, 河東爲奴尹末孫, 巨濟官婢定屬春非, 全州接母保授卵生, 戶婢石非保授億丁、萬丁, 靈巖安置許氏保授連同, 羅州安置趙治、趙孟根、趙季根、韓山充軍李季明, 平山爲奴慶由恭, 海南爲奴金孝祖, 順天付處趙哲山等放送。 星州官奴永屬楊有源、楊得源、楊繼源本州安置, 掌隷院定屬&#x2497D;婢件伊、四月給其所乳養&#x2497D;女子修理及乳兒。"
地名: 韓山 (忠清道, 郡)
年: 1472.0

○禮曹據忠淸道觀察使金永濡啓本啓: "洪州人前藝文館檢閱卜承貞, 自少有節行, 常以悅親爲務, 不違其志。 及登第筮仕, 辭歸侍養, 父責令仕宦, 遲留不忍去, 登途未嘗不流涕。 及父母歿, 哀毁逾禮, 凡喪葬悉遵《家禮》。 韓山郡人將仕郞朴地, 自少孝心純至, 不求名利, 常在親側, 甘旨之奉不絶。 母得疾, 祈禱不愈, 嘗糞味甛, 心極憂懼, 每夜拜星, 求代母病得愈。 及父母歿, 葬于家側, 至今十餘年, 朝昏必拜, 朔望必祭, 出入必告, 哀慕之心, 一如初喪。 泰安郡人學生金得中, 自弱齡, 孝養兩親, 凡親所欲爲、欲食者, 莫不如意。 父歿, 日夜泣血, 負土成墳, 啜粥面黑, 哀毁逾禮, 幾至滅性。 養母三十年, 未嘗少懈, 及母病, 焚香告天, 請以身代, 母病便愈。 後母死, 哀慼一如父喪。 又學生曺崇禮, 幼有志操, 事父母以孝, 晨昏不廢定省, 及父母歿, 廬于墓側, 哀毁逾禮, 一邑稱之。 淸州人從仕郞慶延, 稟性正直, 色養二親, 必具甘旨。 稍有疾病, 憂愁鬱悒, 親自湯藥, 暫不離側。 其父嘗遘疾不愈, 正月大雨, 川水漲溢, 父欲嘗鮮膾, 延卽往川邊, 解衣入水, 身自張網, 波流悍急, 延移網緩流, 終日徹夜待之, 有大魚數尾罹網, 持以獻之。 父喜曰: ‘吾不進食, 唯欲嘗魚, 今而得食, 甚適於口, 吾疾似差。’ 已而病果愈, 人莫不驚嘆。 後父歿, 延三日水漿不入口, 喪制一遵《家禮》, 不食鹽醬, 哀毁骨立, 廬墓三年, 未嘗至其家。 立家廟, 朔望必祭, 出入必告, 事之如生, 遇新物必薦, 不薦則不食。 事母益勤, 奉養必有酒、肉, 夜則母寢乃退。 年踰四十, 不事進取, 人或勸之仕, 曰: ‘窮達有命, 何以求爲?’ 父嘗與奴婢二口, 及父歿, 延分與弟、妹, 聞有諂神禮佛者, 必斥之, 鄕里化之。 沔川郡船軍朴文女芷芝, 早喪母, 長於姑家, 年十七, 同郡人安止義娶爲妾, 止義得癩疾, 數年兩目盲, 髮毛脫, 皮膚如剝, 支體血流, 有惡臭, 人不能近, 芷芝事之不憚。 止義眼有翳膜, 以舌舐之, 凡十九年未嘗少懈。 及止義歿, 殯于家園, 朝夕親奠, 哀悼三年。 喪畢, 邑人有欲娶之者, 姑亦欲奪其志, 芷芝曰: ‘姑若强我, 我必投水而死。’ 姑竦然而止。 守信十四年, 哀慕成疾而死。 臣等參詳《大典》奬勸條: ‘孝友、節義特異者, 賞 職、或賞物; 尤異者, 旌門、復戶。’ 今請卜承貞、朴地、金得中、曺崇禮、慶延, 令吏、兵曹, 隨才擢用; 安止義妾芷芝, 旌表門閭。" 從之。
地名: 韓山 (忠清道, 郡)
年: 1473.0

○刑曹三覆啓: "韓山囚姜者乙未、李石, 刦僧舍强盜罪, 律該斬不待時, 依受敎, 妻子永屬邊邑奴婢。" 從之。
地名: 韓山 (忠清道, 郡)
年: 1476.0

○忠勳府經歷金克羞以堂上議來啓曰: "黃孝源以妾爲妻, 當初下問之時, 臣等皆以爲不可。 安有以大臣娶亂臣之女爲妾? 又反以謂成禮成婚也, 其言婚書禮狀者詐也。 且今娶亂臣女爲妾者非一, 若聽孝源之以妾爲嫡, 則彼亦以此爲例, 請須正之。" 議政府檢詳李世弼, 又以堂上議來啓曰: "商山君
              黃孝源, 以給付亂臣之女爲妾, 今又欲以爲妻, 曰方其母之存也, 成禮成婚。 旣爲賤口矣, 何暇成禮成婚也? 此則詐也。 求匹配必須適體, 孝源大臣而以亂臣之女爲妻, 其罪一也, 丙子年反逆, 反逆之大者也, 孝源旣爲勳臣, 以其反逆之人之女爲妻, 其罪二也。 世宗朝沈氏得罪後, 李崇之娶妻於沈氏之門, 朝議以李夏爲家長, 而取婦於不忠之家, 收職牒久不敍用。 今孝源之所娶者, 非徒不忠而已。 故近日臺諫之不已請, 須聽納。" 傳曰: "安有大臣不成禮成婚, 而詐言成禮乎? 雖曰給付, 亦不必婢使之也。 豈以議親而庇之? 其族係亦韓山君
              李穡之孫也。"

○御經筵。 講訖, 掌令李淑文啓曰: "黃孝源罪干綱常, 殿下非徒寬貸, 許遂其欲, 臣等敢請。" 上曰: "昨日政府、忠勳府亦啓, 而不聽者, 非以議親也, 非以大臣也。 裕基女乃韓山君之裔, 則實世家子孫也。 雖以父故給付, 而孝源初不役使, 且云成禮而婚, 則大臣之言, 何可不信乎? 以此不允。" 領事金礩啓曰: "世之人, 其妻父或以逆誅或以贓坐罪, 則出其妻而改娶者, 比比有之。 今孝源必欲以亂臣女爲妻, 是誠何心? 況於給付婢, 其行媒聘之禮耶? 若不依法正之, 則世之以亂臣女爲妾者多矣, 可盡許通乎? 是使亂臣外孫皆得列於朝端, 殊無誅亂討賊之意。 請須改正。" 領事曺錫文亦啓其不可爲妻之意, 上曰: "此事他無可議, 以亂臣女爲辭, 則其以爲妻果不可。" 仍命右承旨任士洪曰: "其以妾論。"

○禮曹啓: "京畿
              衿川居私奴卜萬妻良女春德、忠淸道
              韓山居船軍崔衆妻良女貴非等, 皆一産三子, 請依例各賜米豆幷十碩。" 從之。
地名: 韓山 (忠清道, 郡)
年: 1478.0

○禮曹啓: "平安道出來野人
              羅何
              秋、樓蔡等供稱: ‘系遼東人, 被擄到建州衛, 住兀良哈
              劉弄可家爲奴聽使, 不堪其苦, 今正月初一日逃離本處, 向平安道出來。 俺等本不解漢語, 且不知父母所居地面及宗族姓名, 欲於貴國住活。’ 請依忠淸道
              韓山分置兀良哈
              柳將介例, 置于全羅道
              錦山官, 富實民戶保授, 令娶妻, 給家舍田地, 限三年官給衣糧, 使之安業, 每歲季啓住活形狀。" 從之。
地名: 韓山 (忠清道, 郡)
年: 1482.0

○司諫院啓: "忠淸道
              全義縣居尙衣院奴韓奇、韓山、韓林、莫同, 陵辱本官守令罪, 律該韓奇杖一百, 韓山杖九十, 韓林、莫同杖八十。 竝依《大典》, 全家徙邊。" 從之。
地名: 韓山 (忠清道, 郡)
年: 1486.0

○乙丑/受常參, 視事。 右副承旨朴崇質將刑曹啓本啓: "韓山囚私婢義非與物故夫命千同謀殺其主貞潔罪, 律該凌遲處死。" 從之。 正言李琚啓曰: "忠淸道水軍節度使金世勣娶閔孝源妾女, 置于沔川, 又娶公州良家女爲妾。 兩家往來之際, 必有弊事, 請鞫之。" 上問左右, 右議政李克培曰: "果如斯言則非矣。" 上曰: "疑世勣不爲是也。" 琚曰: "斷無可疑。" 上曰: "可鞫。" 大司憲李瓊仝啓曰: "請遣朝官鞫之。" 上曰: "令其道守令推之。"

○義禁府啓: "逆賊李施愛餘黨金成玉許接嚴應實、裵興禮、李佛生、朴貴生、朴斤中、金仇知、金貴寶、吳壽明、韓山、朴致孫, 凌遲處死, 發遣郞廳行刑。 李莫同、李明吾之等, 決杖一百、永屬殘驛奴。 物故李明吾之父李成春ㆍ李莫同父李元夫等緣坐及各人財産, 令觀察使推刷以啓。" 從之。
地名: 韓山 (忠清道, 郡)
年: 1489.0

○經歷金薰、宣傳官許瑊回自韓山。 薰啓曰: "臣搜索李沆等四兄弟家, 無他文書, 只消息一道、奴婢文記一封、奴婢花名記一道、家舍田地家財許與三道、消息雜文書四道而已。"

○上御崇文堂, 宗親一品以上、領敦寧以上、政府、六曹判書以上、儀賓府堂上、臺諫入侍。 上問金方、李湑等, 金方曰: "丁未十一月, 臣微聞此事; 戊申四月, 李湑率官婢仲加止宿吾家, 出示步兵記, 使我署名, 曰: ‘愛汝故示之。’ 上曰: "李湑所謀之事, 汝旣聞之, 其所謀, 將以何爲?" 方曰: "吾不知文字, 未知其何謀也。 但聞自文昭殿往延恩殿之路, 可擧事之語而已。" 問李湑, 湑曰: "戊申四月, 率官婢仲加, 金方家止宿而已, 不與金方言也。" 上曰: "汝何宿于金方家而不與方言乎?" 湑曰: "臣非不與方言, 但不言係干國家事也。" 以其言詐, 命加刑一次。 問李沆、李渰, 皆曰臣不知某事也。 問韓鐵同, 鐵同曰: "李湑等四兄弟以土豪, 不供徭役, 臣督責之例於平民, 故湑等視如仇讎。 小事尙不可同謀, 況大事乎? 萬無是理。 且申浚則前日臣粗知之, 李封、申溥、盧公弼、李均, 聞名而已, 頓無交親, 安敢同謀大事乎?" 問李坦, 坦曰: "近年以來, 一不來往於韓山, 亦不與李湑、李沆通書, 申溥、申浚、李封、盧公弼, 本不交親, 則豈有同謀大事之理乎?" 問李淳, 淳曰: "臣與兄李湑本無同謀之事。" 遍問事干鄭一南等二十人, 皆曰無所知。 命還下獄。 入侍者同辭以啓曰: "金方初云所告之事, 聞於丁未十一月, 而今曰: ‘臣不能安寢, 痛憤而告之。’ 其心如是其急也, 何有越三年進告之理乎? 且其所言, 屢更其端, 無有執一, 而李沆甲戌年爲文昭殿直, 在延恩殿未立之前, 兩殿之間, 路狹擧事之說, 尤可疑也。" 上曰: "予意亦如是也。"
地名: 韓山 (忠清道, 郡)
年: 1493.0

○議政府舍人李粹彦、閔師騫、檢詳李承健來啓曰: "今日左贊成李鐵堅, 以韓山、林川等處城基看審事發行。 臣等設祖帳於水口門外城底餞別後, 張侯而射之, 箭墜田間, 將拾之, 其田主持鎌而來斷張侯之索, 臣等令皂隷捉來其人, 反歐皂隷, 罵臣等曰: ‘予本房奴也, 何物官員乃敢(奴)
                〔如〕
              是?’ 臣等細問之, 乃尹湯老奴也。 俄而城堞上有奴婢十餘人, 俯叱臣等, 仍群至侯所, 手裂侯而去, 臣等雖非臺諫、侍從, 以政府郞廳見辱如此, 請避嫌。" 傳曰: "勿避嫌。 湯老若知, 則豈使其奴辱舍人等哉? 是必奴輩以其主爲中宮同生, 挾勢而然也。 其下刑曹囚禁窮鞫。"
地名: 韓山 (忠清道, 郡)
年: 1525.0

○庚午/御朝講。 大司憲沈貞曰: "收敍薦科事, 諫院、弘文館皆上疏箚論列, 而臺官則不爾, 故以此被論見遞, 甚爲紛擾。 上意則不至欲收敍也, 大臣之意, 則臣未知其意也, 以其是非不定, 故士流皆謂宋朝調停之禍, 將復起矣, 諫院、弘文館之論啓, 固當矣。 前臺官之意, 非與諫院、弘文館有異也, 其意以爲, 諫院、弘文館疏論時, 傳敎之辭, 旣得詳聞, 洞知上意所在, 若或留難則已, 上意如是, 不必復上疏章, 可於經筵論啓。 前日經筵, 前大司憲金希壽, 將欲啓之, 適有故, 令他員入啓, 而其人
                【安中孫也。】
              不曾近侍者, 敬謹之至, 忘却不啓, 遂至見罷。 大凡, 收敍之敎旣下, 希望之人必多, 物論亦不定, 此事須堅定其是非, 勿宜搖動。 雖曾爲薦科, 若痛自刻改, 更中科第者, 則不可廢棄也, 若無端收敍, 則人安能知其收用之意乎? 殿下卽位二十年, 朝廷之事, 皆已洞知。 凡事必起於絲忽, 漸至於大, 須杜其萌, 使國是堅定可也。" 上曰: "物論, 以此事爲不可之意, 予初未知也。 大臣於經筵啓云: ‘薦科之人, 不可永棄。’而銓曹亦啓乏人事。 予意以爲, 薦科之人, 不可或敍或否, 而亦不可終身廢棄。 雖敍於參奉、奉事、直長、察訪等職, 必不至於干預朝政, 故令收敍耳。 物論若以爲不當, 則不必强用也。 弘文館必未料憲府之意, 而攻擊也。" 侍講官李希鶱曰: "收敍之事, 若或開端, 則必國是不定, 而至於騷擾, 故臣等之所以論者, 欲使朝廷安靜也。 臺官之被遞, 不甚騷擾, 而殿下反以臣等之論爲騷擾, 臣等至今, 未解上敎之意也。" 正言黃憲曰: "國是必須堅定, 若不定則恐有無窮之弊也。" 上曰: "臺諫若有所失, 則弘文館論之, 不爲不當也。 非大事而至於攻擊, 則不無騷擾之弊矣。 此事則雖不竝進疏章而論之, 物論若以爲不可, 則大臣亦必知之。" 沈貞曰: "趙光祖輩, 觀其文辭、才器, 似若可用也, 然而巧飾詐僞, 遂至濁亂朝廷, 賴上明斷, 不爲所誤矣。 不然, 宋朝王安石之禍, 將復出矣。 取其才器, 以爲可用, 則大臣之獻議, 誠誤也。 此事, 臣非於今日始啓, 在外時, 亦以大臣之計未安。 須致遠慮, 杜之於漸可也。 不然則終難可救。 且近日曺繼商等事以其事大, 故令囚李世貞, 保放繼商矣。 但聞告者‘用灰作亂。’之語, 乃兒子之言也。 繼商等雖得風狂, 豈如是云乎? 且其含刀、握火之言, 亦皆兒子語也。 繼商、世貞, 皆拙直人也, 豈有此謀乎? 前日鄭莫介告變時, 事出不意, 而終則爲實事。 此等事, 不得已推之也。 今者雖不直推繼商然只令考其家賤籍。 見其家形勢, 而都下洶洶, 安有如此事乎? 當其告變之日, 繼商以吏文、漢語隷習節目磨鍊事, 早朝入來都摠府, 與臣及洪彦弼、柳灌同議, 而告者乃云: ‘繼商於其朝, 與李世貞着碁于其家。’其詐明矣, 其言旣如此不實, 則直推其人可也。 狂妄之人, 或上變告, 如此推問, 誠爲不可。 祖宗朝韓山之事, 不推盧公弼。
                【韓山邑人被誣告, 盧公弼亦與焉。】
               又有人告變云: ‘許琮擧兵謀反。’只殺其告變之人, 而不推許琮, 只以書, 問琮以被告之由。
                【成宗朝事。】
               昔漢時霍光, 當主少國危之時, 手持鈞柄, 而上官傑, 與燕王、盖主, 告光叛。 昭帝曰: "將軍之廣明, 都郞屬耳。 雖或謀反, 燕王安得聞?’遂治桀等罪。 是以, 後世稱: ‘帝十四, 而知上官桀之詐也。’如此微事, 尙能知其詐也。 今以繼商之事, 至推其切隣, 至爲未安。" 黃憲曰: "告者之辭, 至爲驚駭, 宜於闕庭推之。 然君臣之間, 必信如父子然後, 可以感激其心。 且凡誣告之人必以爲: ‘吾雖受二三次刑訊, 若至於推被告宰相等, 則彼安能忍杖自明, 終必誣服。’云, 而敢告矣。 今者, 曺繼商則雖不被推問, 其家則必其驚動。 當初告者之言, 若不實則斷付有司, 洞決推之可也。 自上反覆詰問者, 必以爲, 若不如此, 則於被告者, 亦不快, 故如此爲之, 人皆知自上不信告者之言也。 然光武之時, 有人上章言: ‘馮異有異心。’光武不疑, 乃以其上章示異, 異驚懼。 光武曰: ‘義爲君臣, 恩同父子, 勿疑。’異尤感激。 待宰相之道, 如是也。 如知其事之不實, 不必推詰也。" 上曰: "以微人, 乃敢誣告宰相, 至可寒心。 曺繼商保放事, 大臣以爲: ‘身犯大事, 不可退處于家。’故如是耳。 且其誣告之人, 不卽承服, 又說繼商奴婢六人名。 若考賤籍, 則可辨其詐, 而易以取服, 故令考之矣。 大凡告者之言, 雖使兒子聞之, 可辨其僞也。" 同知事李沆曰: "自古人臣, 謀爲不軌者, 或僭偪生疑而然矣。 平時, 六卿以白面書生, 感戴恩德, 操心治事, 猶恐不及, 豈有如此之心乎? 近來, 謀爲不軌者, 皆失職怨望之人, 朝士則無有預之者。 誣告之人, 雖巧辭構陷, 君臣相孚, 則在所不信也。 今之告者, 雖曰繼商與世貞, 同處同朝之臣, 豈無會面而銜杯酒之時乎? 若此誣告, 則人人必以相訪爲限。 況繼商等本不同在, 而彼乃敢誣, 誠宜招問其所由然後, 斷之可也, 而令往見繼商家形勢, 此固欲使告者, 易服也。 然禁府郞官, 數數往來于其家, 下人豈知上意所在乎? 大凡同朝宰相, 豈無相訪之時乎? 君之於臣, 有罪則罪之, 若無可疑者, 則雖或被訴, 必爲原釋可也。" 領事張順孫曰: "大凡奸人, 必以宰相等言語間事, 巧飾誣告, 君臣之間, 必先孚信然後, 譖不得入矣。" 上曰: "上下相信, 則譖間不得入矣。" 沈貞曰: "今者告者, 則實愚人也。 若奸人以相似之言, 巧飾而告之, 則辨之甚難。 雖令考其賤籍, 驗其臧獲之名, 我國人若女人則率以今字、非字名之; 男子則以同字、孫字名之。 若有偶與相同者, 則推官亦難分辨。 凡不軌之人, 類皆武夫暴戾之人, 不奪不厭之徒, 或有怨望之心者也。 繼商則常感國恩, 萬無此謀之理矣。 然彼若能巧飾而告之, 則亦不免於刑杖矣。 臣於其日, 與柳灌相謂曰: ‘此事若推之, 則可卽辨矣。’及暮聞之, 則乃令下獄云。 昔寇準出鎭於外, 出入之際, 威儀之物, 與乘輿物同。 人有告變, 帝疑而問諸王旦, 旦曰: ‘寇準童心猶在也。’帝, 釋然不疑。 古人亦云: ‘體群臣則士之報禮, 重。’若可信之人, 則斷然勿疑可也。"